पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार द्वारा जारी कोरोना लाँकडाउन निर्देश के अनुपालन करवाने के लिए प्रखंड प्रशासनिक पदाधिकारी दूसरे दिन गुरुवार को हरकत में था। बीडीओ निरंजन कुमार घूम घूमकर लोगों को वैश्विक कोरोना महामारी के संक्रमण चेन को तोड़ने के लिए गाइडलाइन के अनुपालन का निर्देश दिया। सड़क पर बेवजह घूमने वाले का हिसाब भी लिया। शाम में बाजार में निर्धारित समयावधि के बाद सब्जी बेच रहे दुकानदारों के साथ सख्ती से पेश आया। वही पुलिस की गश्ती गाड़ी घूमकर बेवजह सड़क पर घूमने वाले की खैरियत ली। कोरोना महामारी के बढ़ते संक्रमण से लोग अभी भी लापरवाह है। प्रशासन की गाड़ी के सायरन की आवाज सुनकर घरों में दुबक जाते हैं। गाड़ी जाते ही सड़क पर लोगों की अनावश्यक भीड़ जमा हो जाती है। इससे लोगों में कोरोना महामारी संक्रमण का खतरा बढने की संभावना को नकारा नहीं जा सकता है।
18 लोग कोरोना पाॅजिटिव
मंसूरचक प्रखंड क्षेत्र में नए कोरोना पाॅजिटिव मरीज मिलने का सिलसिला जारी है। अब एक एक मुहल्ले में कई पाॅजिटिव मिल रहे हैं। हेल्थ मैनेजर धर्मेंद्र कुमार ने बताया कि गुरुवार को साठा पंचायत के वार्ड नंबर 13 भगवतीपुर में कैंप लगाकर एंटीजन किट से लोगों की जांच की गई जिसमें 10 लोग पाॅजिटिव पाए गए। इस छोटे से मुहल्ले में 10 पाॅजिटिव मरीज मिलने से हड़कंप मच गया। वहीं पीएचसी पर जांच के दौरान 8 लोग पाॅजिटिव पाए गए। पाॅजिटिव पाए गए लोगों में कस्टोली के एक ही परिवार के पांच लोग, गोरापुर व समसा एक का एक-एक व्यक्ति और दलसिंहसराय एचडीएफसी में कार्यरत शाखा प्रबंधक शामिल है। हेल्थ मैनेजर ने बताया कि सभी पाॅजिटिव पाए लोगों को होम क्वारंटाइन में रखा गया है। प्रखंड क्षेत्र में लगातार कोरोना मरीज की संख्या बढ़ने के बावजूद लोगों की लापरवाही कम नहीं हो रही है। लाकडाउन में प्रशासन की गाड़ी देखकर लोग छिप जाते हैं और गाड़ी आगे बढते ही पुनः बेखौफ होकर सड़कों पर चलने लगते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn